محترم امیدوار

سی سی ایچ اے کی مرمتی کام کرنے والی ٹیم میں ایک بڑی تبدیلی کا مرحلہ جاری ہے۔ میں نے اس سال اپریل میں مرمت کے شعبے ریپیئر ٹرانسفارمیشن کے سربراہ کے طور پر سی سی ایچ اے میں شمولیت اختیار کی تھی اور ہم اپنے کرایہ داروں کو مرمت کی خدمات کی فراہمی میں فرق دیکھ رہے ہیں۔ اپریل 2020 میں ہم نے اپنی اندرونی ٹریڈ ٹیم قائم کی جو مرمتی کام اور آگ سے بچاو کے کاموں کو سرانجام دینے کے لیئے ہے اور اس کو ایم ٹیم کے نام سے جانا جاتا ہے۔ ٹیم کی افزائش اور اس بات کو یقینی بنانا کہ ہم اپنے کرایہ داروں کو مناسب لاگت پر بہترین سروس مہیا کریں یہ میرے ایجنڈے میں سر فہرست ہے۔

ایسا کرنے کے لئے ہم اپنی ٹیم کی بتدریج نشو نما کررہے ہیں، جس میں پہلا ترقیاتی امر ایم ٹیم کے حصے کے طور پر میجر ورکس ٹیم کی تشکیل ہے۔ میجر ورکس ٹیم ان کاموں کی مرمت کے لئے ذمہ دار ہوگی جو روز مرہ کی مرمت / بحالی کے کاموں کے علاوہ ہوں اور اس کے لیئے بہترین مہارت رکھنے والے لوگوں کی ضرورت ہوتی ہے جو بہت سی اقسام کے کام کرسکتے ہوں جن میں درج ذیل شامل ہیں:

* میدانی کام
* معماری مرمت
* باڑوں کی تجدید
* باورچی خانے اور باتھ روم کی تبدیلی
* عمارتوں کی بڑے پیمانے پر داخلی اور بیرونی ڈیکوریشن یعنی بناوٹ و سجاوٹ کے کام
* اور بہت کچھ!

اس ٹیم کے ذریعے یہ ظاہر کرنے کا ایک بہترین موقع ہوگا کہ ہم پیسہ بچا سکتے ہیں، معیاری کام کی فراہمی کرسکتے ہیں اور اپنے کرایہ داروں کو بہترین خدمات کے ساتھ مطمئن کرسکتے ہیں۔

میں اس سیکٹر میں بہترین لوگوں کی تلاش کر رہا ہوں اور دستیاب آسامیاں یہ ہیں:

* میجر ورکس سپروائزر - کوئی ایسا شخص جو بڑے پیمانے پر کاموں کا نظم و نسق کرنے کے لئے پراعتماد ہو اور مجھے مطلوبہ یقین دہانی کرائے کہ ہم قواعد کی مطابقت سے کام کریں، محفوظ کام کریں اور وُہ راستہ اختیار کریں کو بہتر ترین ہو۔
* 2 میجر ورکس ملٹی ٹریڈ آپریٹو - انتہائی ہنر مند کارکن جن کے پاس چیزوں کو صحیح طریقے سے کرنے کا ہنر و قابلیت ہو۔
* 2 پینٹر اینڈ ڈیکوریٹر - سجاوٹ کے کام کے لیئے پینٹر اور ڈیکوریٹر جو ایک بہترین سروس کی فراہمی کے لئے اضافی کوشش کرنے کے لیئے تیار ہوں، اور ان کے کام کے معیار میں واضح جذبہ اور کوالٹی پائی جاتی ہو۔

اگر آپ محسوس کرتے ہیں کہ یہ ایک ایسی چیز ہے جس کا آپ حصہ بننا چاہتے ہیں تو برائے کرم ہم سے رابطہ کریں۔

مارٹن فورڈ

ہیڈ آف ریپیئرز ٹرانسفارمیشن